നിയമാനുസൃതമായി മാറ്റം വരുത്തിയാല് ഇ ബുള് ജെറ്റിന്റെ വാഹനം വീണ്ടും നിരത്തിലിറക്കാം : എം വി ഡി നിയമാനുസൃതമല്ലാത്ത മോഡിഫിക്കേഷന് വറുത്തുതുകയും ഗുരുതരമായ നിയമലംഘനങ്ങള് നടത്തുകയും ചെയ്ത ഇ ബുള് ജെറ്റ് വ്ലോഗ്ഗര്മാരുടെ വാഹനം നിരത്തിലിറക്കാന് വീണ്ടും അവസരം. നിലവിലുള്ള മോഡിഫിക്കേഷന് ടയറില് ഉള്പ്പടെയുള്ളത് പൂര്വ്വസ്ഥിതിയിലേക്ക് മാറ്റിയാല് വാഹനം വീണ്ടും നിരത്തിലിറക്കാന് അനുവദിക്കുമെന്നാണ് മോട്ടോര് വാഹന വകുപ്പ് മുന്നോട്ട് വെക്കുന്ന നിര്ദേശം. നിയമാനുസൃതമായി മാത്രമേ വാഹനങ്ങള് മോഡിഫൈ ചെയ്യാവു എന്നും നിയമം ലംഘിച്ചുള്ള ഒരു പ്രവര്ത്തനവും പ്രോത്സാഹിപ്പിക്കില്ല എന്നും മോട്ടോര് വാഹന വകുപ്പ് നിര്ദേശത്തില് വ്യക്തമാക്കി. വാഹനത്തിനു ചുമത്തിയ പിഴയടക്കാനും വാഹനം പൂര്വ സ്ഥിതിയിലാക്കാനും വ്ളോഗര്മാര്ക്ക് അവസരമുണ്ടെന്നും മോട്ടര് വാഹന വകുപ്പ് പറഞ്ഞു. അതേസമയം ആംബുലന്സ് സൈറണ് ഉപയോഗിച്ച് ബിഹാറിലെ ടോള് പ്ലാസ വെട്ടിച്ച് സഞ്ചരിച്ച് ഇ ബുള് ജെറ്റ് വ്ലോഗ്ഗര്മാരുടെ വിഡിയോ ഉള്പ്പടെ പോലീസ് പരിശോധിച്ച് നിയമനടപടി സ്വീകരിക്കും. അങ്ങനെയെങ്കില് ഇനിയും നിയമ നടപടികള്ക്ക് വിധേയമാകേണ്ടി വരും. ആംബുലന്സ് സൈറന് ഉപയോഗിച്ചതുള്പ്പടെയുള്ള നിരവധി കുറ്റകൃത്യങ്ങള് വീഡിയോകളില് ഉണ്ടെന്നാണ് പോലീസിന്റെ പ്രാഥമിക നിഗമനം. Tags: e bull jet mvd